Den Vest-Sjællandske Avis, 1817-10-11
Nyeste Post-Efterretninger. Man læser fra Paris under 28de August d. A. Den besynderlige Proces mod det Menneske, som udgiver sig for Ludvig den XVII, og af den Aarsaa giør Paastand paa den Franske Throne, foraarsager her megen Opsigt, endskiøndt denne Prætendent sidder i Fængsel i Rouen. Han har i sin Figur megen Lighed med Prindsen, som blev født den 27de Marts 1785 og døde i Tempel den 8de Juni 1795, og han er ogsaa af den samme Alder som Prindsen nu vilde have havt. Han forøder, mange Penge, hvormed han synes at være rigelig forsynet, og har derved forskaffet sig mange Tilhængere i Normandiet og i Bretagne. J Begyndelsen saa han som Fange paa et Slot paa Grændsen af begge Provindser; men da de forførte Land beboere giorde flere Forsøg paa at befrie ham, saa bragde man ham til Rouen. Det synes, at de anseeligste Familier i Vendee, at den største Deel af Præsterne og selv af Embedsmændene, have opmuntret ham til sin Paastand, understøttet ham med Penge, og have havt den Hensigt ved en gunstig Leilighed at stille ham i Spidsen af et Oprør, paa hvilket der blev arbeidet i Bretagne. Hr. BourbonLeblaane, som allerede har ført Proces med den Kongelige Familie, om den Ret, som han paastod at have til at føre Navnet Bourbon, har opkastet sig frivillig til Forsvarer for denne Prætendent, og fører hans Sag med Jver og Tillid, og har udgivet til hans Fordeel et besynderligt Skrift, i hvilket han omstændeligt fortæller paa hvilken Maade Prindsen var kommen ud af Tempel, og hvorledes han har levet siden den Tid. Endelig angiver Hr. Bourbon Beviserne, hvorved hans Client vil godtgiøre, at han virkelig er Ludvig den XVII. Dertil hører at han vil angive særdeles Kiendetegn paa sit Legeme for sin Søster, Hertuginden af Angouleme, og at han vil erindre hende om flere Omstændigheder, som allene kunne være bekiendte for ham og hende. Han forlanger en Samtale med Hertuginden eller en offentlig Undersøgelse, hvorved han vil fremlægge sine Beviser, men ingen af Delene bliver ham bevilget. Denne Bedragers sande Navn er: Onvago. Man troer at naar alt er opklaret, vil han ligesom Jern-Masken blive indspærret for bestandig Man siger, at Hertuginde M. betaler maanedlig 50 Luisdor til at bestride hans Underholdling i Fængselet. De Altras giør sig al muelig Umage for at opvække Opmærksomheden paa ham. Derfor har han lovet dem ikke at ville regiere efter Constitutionen, men efter sine Forfædres Grundsætninger. – J Frankerig er man forresten fornemmelig beskiæftiget med Valgene til at erstatte Afgangen af de Deputeredes Kammer, hvorpaa de Ultras søger, men som det lader forgiæves, at anvende deres Jndflydelse. Stemningen i Frankrige er bestandig endnu saaledes, at der skrives fra London, man erfarer nu, at Occupations=Armeen i Frankerige skal indtil videre aldeles ikke formindskes. og det af overveiende Grunde. Alle Ansøgninger om Permissioner fra den Engelske Armee blive af slagne; derimod bemærket man, at den Franske Armee bliver paa alle Maader forstærket især ved gamle Tropper. Der skrives ogsaa fra Paris under den 28de September, at den Franske Garde er allerede overcomplet, og udgiør nogle og 30000 Mand. De forskiellige Stammer af Armeen ere saaledes indrettede, at i en Tid af 14 Dage kunne 250,000 Md. træde ind i den. – Det Danske Contingent passerede d. 22de September Revne for Hertugen af Vellington, efter at Hertugen havde taget Tropperne i Øiesyn, manøvrerede de henimod 3 Timer for ham; der var indbragt i Manøvren Bestormelsen af en Skandse, som paa en steil Høi betegnede Hovedpunktet i den stilling, hvilken General Pichegru havde i Aaret 1794, førend han trængte ind i Holland; mod hvilken allerede dengang Prindsen af Hessen stod i Marken med de Hessiske Tropper. Udkastet og Udførelsen af Manøvren tildroge sig meget Hertugens bifald. Efter Manøvren gav Prinds Frederik af Hessen Hertugen et glimrende Diner, til hvilket alle fremmede Generaler og Officerer i alt 50 Personer vare indbudne, Kongen af Danmarks og Hertugens Skaal bleve frembragte.